Document ID: 32007D0457

DECIZIA COMISIEI
din 21 iunie 2007
de modificare a Deciziilor 2001/689/CE, 2002/739/CE, 2002/740/CE, 2002/741/CE și 2002/747/CE în vederea prelungirii perioadei de valabilitate a criteriilor ecologice de acordare a etichetei ecologice comunitare pentru anumite produse
[notificată cu numărul C(2007) 3128]
(Text cu relevanță pentru SEE)
(2007/457/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,
după consultarea Comitetului pentru etichetare ecologică al Uniunii Europene,
întrucât:
(1)
Valabilitatea criteriilor ecologice prevăzute în Decizia 2001/689/CE a Comisiei din 28 august 2001 de stabilire a criteriilor ecologice de acordare a etichetei ecologice comunitare pentru mașini de spălat vase (2) expiră la 28 august 2007.
(2)
Decizia 2002/739/CE a Comisiei din 3 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru vopsele și lacuri de interior și de modificare a Deciziei 1999/10/CE (3) expiră la 31 august 2007.
(3)
Decizia 2002/740/CE a Comisiei din 3 septembrie 2002 de stabilire a criteriilor ecologice revizuite de acordare a etichetei ecologice comunitare pentru saltelele de pat și de modificare a Deciziei 98/634/CE (4) expiră la 31 august 2007.
(4)
Decizia 2002/741/CE a Comisiei din 4 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru hârtia de copiat și hârtia grafică și de modificare a Deciziei 1999/554/CE (5) expiră la 31 august 2007.
(5)
Valabilitatea criteriilor ecologice prevăzute în Decizia 2002/747/CE a Comisiei din 9 septembrie 2002 de stabilire a criteriilor ecologice revizuite de acordare a etichetei ecologice comunitare pentru becuri electrice și de modificare a Deciziei 1999/568/CE (6) expiră la 31 august 2007.
(6)
În conformitate cu Regulamentul (CE) nr. 1980/2000, a fost realizată o revizuire periodică a criteriilor ecologice, precum și a cerințelor de evaluare și verificare aferente, stabilite de aceste decizii.
(7)
Ca urmare a revizuirii acestor criterii și cerințe, se impune, în toate cele cinci cazuri, prelungirea cu 18 luni a perioadei de valabilitate a criteriilor ecologice și a cerințelor.
(8)
Întrucât obligația de efectuare a unei revizuiri în temeiul Regulamentului (CE) nr. 1980/2000 se referă numai la criteriile ecologice și cerințele de evaluare și verificare, este necesar ca Deciziile 2001/689/CE, 2002/739/CE, 2002/740/CE, 2002/741/CE și 2002/747/CE să rămână în vigoare.
(9)
Deciziile 2001/689/CE, 2002/739/CE, 2002/740/CE, 2002/741/CE și 2002/747/CE ar trebui, așadar, să fie modificate în consecință.
(10)
Măsurile prevăzute în prezenta decizie sunt conforme cu avizul comitetului instituit în temeiul articolului 17 din Regulamentul (CE) nr. 1980/2000,
ADOPTĂ PREZENTA DECIZIE:
Articolul 1
Articolul 3 din Decizia 2001/689/CE se înlocuiește cu următorul text:
„Articolul 3
Criteriile ecologice pentru grupa de produse «mașini de spălat», precum și cerințele de evaluare și verificare aferente rămân valabile până la 28 februarie 2009.”
Articolul 2
Articolul 5 din Decizia 2002/739/CE se înlocuiește cu următorul text:
„Articolul 5
Criteriile ecologice pentru grupa de produse «vopsele și lacuri de interior», precum și cerințele de evaluare și verificare aferente rămân valabile până la 28 februarie 2009.”
Articolul 3
Articolul 5 din Decizia 2002/740/CE se înlocuiește cu următorul text:
„Articolul 5
Criteriile ecologice pentru grupa de produse «saltele de pat», precum și cerințele de evaluare și verificare aferente rămân valabile până la 28 februarie 2009.”
Articolul 4
Articolul 5 din Decizia 2002/741/CE se înlocuiește cu următorul text:
„Articolul 5
Criteriile ecologice pentru grupa de produse «hârtie de copiat și hârtie grafică», precum și cerințele de evaluare și verificare aferente rămân valabile până la 28 februarie 2009.”
Articolul 5
Articolul 5 din Decizia 2002/747/CE se înlocuiește cu următorul text:
„Articolul 5
Criteriile ecologice pentru grupa de produse «becuri electrice», precum și cerințele de evaluare și verificare aferente rămân valabile până la 28 februarie 2009.”
Articolul 6
Prezenta decizie se adresează statelor membre.
Adoptată la Bruxelles, 21 iunie 2007.

Labels: 3
1